wickkiey/tamil-wikipedia-markdown huggingface dataset:
# கலைஞர் மகளிர் உரிமைத் திட்டம்


**கலைஞர் மகளிர் உரிமைத் திட்டம்** அல்லது **கலைஞர் மகளிர் உரிமைத் தொகை** (*Kalaingar Magalir Urimai Thogai*) என்பது தமிழ்நாட்டின் குடும்பத் தலைவிகளுக்கு மாதம் தோறும் உரிமைத் தொகையாக 1000 இந்திய ரூபாயை அவர்களின் வங்கிக் கணக்கில் செலுத்தும் தமிழ்நாடு அரசுத் திட்டமாகும். இத்திட்டத்தை தமிழ்நாட்டின் முன்னாள் முதல்வர் மு. கருணாநிதி நினைவாகப் பெயரிட்டுள்ளனர். ஒரு கோடி குடும்பத் தலைவிகளுக்கு உரிமைத் தொகை வழங்க திட்டமிடப்பட்டு செயல்படுத்தப்பட்டது. இத்திட்டம் 2023 செப்டம்பர் 15 ஆம் நாள் தமிழ்நாட்டின் முன்னாள் முதல்வர் கா. ந. அண்ணாதுரையின் பிறந்த நாளில் மு. க. ஸ்டாலினால் துவக்கிவைக்கப்பட்டது. முதல்கட்டமாக ரூ 12,000 கோடியை தமிழ்நாடு அரசு இத்திட்டத்துக்கு ஒதுக்கியது.  

## பின்னணியும் செயல்படுத்தலும்
மு. க. ஸ்டாலின், 2021 தமிழ்நாடு சட்டமன்றத் தேர்தலின்போது, "ஸ்டாலினின் ஏழு உறுதிமொழிகள்" எனும் பெயரில் அடுத்து வரும் பத்து ஆண்டுகளுக்கான தொலைநோக்கு வாக்குறுதியை அறிவித்தார். இதன்படி தி.மு.க தேர்தல் அறிக்கையில் "தமிழ்நாட்டில் உள்ள குடும்பத் தலைவிகள் அனைவருக்கும் மாதம்தோறும் 1000 இந்திய ரூபாய் உரிமைத் தொகை வழங்குவோம்" என்கிற வாக்குறுதியை அளித்தார்கள். ஆனால், தி.மு.க ஆட்சிக்கு வந்த பிறகு, இத்திட்டத்தின் கீழ் "தகுதியான மகளிருக்கு மட்டும் உரிமைத் தொகை" என 2023 தமிழ்நாடு சட்டமன்றக் கூட்டத் தொடரில் அறிவிக்கப்பட்டது. இதன்படி, தமிழ்நாடு முழுவதும் இத்திட்டத்தின் கீழ் பயன்பெறுவதற்கான விண்ணப்பங்களை வழங்கும் முகாம்கள் 2023 சூலை 24 முதல் ஆகத்து 14 வரை நடைபெற்றன. தமிழ்நாடு முழுவதும் சுமார் 1.63 கோடி பேர் திட்டத்தில் பயன்பெற விண்ணப்பித்திருந்தனர். இதில் ஒரு கோடியே ஆறு லட்சத்து ஐம்பதாயிரம் பயனாளிகள் தகுதியானவர்கள் என முதல் கட்டமாகத் தேர்வு செய்யப்பட்டனர். திட்டத்தில் பயன்பெற தகுதி பெறாதவர்கள் மேல் முறையீடு செய்ய வாய்ப்புகள் வழங்கப்பட்டன.  

## தகுதிகள்
- குடும்பத்தில் ஒருவர் மட்டுமே உரிமைத் தொகை பெறத் தகுதியானவராவார்.
- பயனாளி 21 வயது நிறைவு செய்தவராக இருக்கவேண்டும். மகாராட்டிரத்தில் 2024 ஆகத்தில் *லடுக்கி பகின் யோஜனா* என்ற பெயரில் மகளிருக்கு மாதம் 1500 இந்திய ரூபாய் உதவித் தொகை வழங்கும் திட்டம் மாநில அரசால் துவக்கப்பட்டது.

2025-ஆம் ஆண்டு தில்லி சட்டமன்றத் தேர்தலில் பா.ஜ.க வென்றது. அதைத் தொடர்ந்து 2025-ஆம் ஆண்டு மார்ச் 8 அன்று, அதாவது பன்னாட்டு மகளிர் நாளன்று, தில்லி முதல்வர் ரேகா குப்தா தலைமையில் நடந்த அமைச்சரவைக் கூட்டத்தில், மகளிருக்கு மாதந்தோறும் இந்திய ரூபாய் 2,500 உதவித்தொகை வழங்கும், 'மகிளா சம்ரித்தி யோஜனா' திட்டத்தை செயல்படுத்துவதற்காக ரூ.5,100 கோடி நிதியை ஒதுக்கீடு செய்ய ஒப்புதல் அளிக்கப்பட்டது.
# ஆர்ட்டெமிசியா அன்னுவா



**ஆர்ட்டெமிசியா அன்னுவா** (தாவர வகைப்பாட்டியல்: *Artemisia annua*) என்பது சூரியகாந்திக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 1702 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, "ஆர்டெமிசியா" பேரினத்தில், 407 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. 1753 ஆம் ஆண்டு கண்டறியப்பட்டது. இத்தாவரம், ஆத்திரேலியா கண்டம் நீங்கலாக பிற கண்டங்களில் காணப்படுகிறது. இது சீன மூலிகை மருத்துவத்தில் பயன்படுத்தப்படுகிறது. இதில் இருந்தே, மலேரியாவுக்கு மருந்து கண்டுபிடிக்கப்பட்டது.
# துரோங்


**துரோங்** (ஆங்கிலம்: *Terong*; மலாய்: *Terong*; சீனம்: 特隆) என்பது மலேசியா, பேராக் மாநிலம், லாருட், மாத்தாங், செலாமா மாவட்டத்தில் (*Larut, Matang and Selama District*) அமைந்துள்ள ஒரு சிறிய கிராமப்புற நகரம்; மற்றும் ஒரு முக்கிம் ஆகும்.  

சங்காட் ஜெரிங்; பந்தாய் ரெமிஸ் ஆகிய இரு நகரங்களுக்கும் இடையில் அமைந்துள்ள இந்த நகரம், அதன் நீரின் தரம் மற்றும் அதன் நீர்வீழ்ச்சிக்கும் மிகவும் பிரபலமானது. அத்துடன் இந்தக் கிராமப்புற நகரம் ஒரு சிறிய நகரமாக இருந்தாலும் இயற்கையான சூழலைக் கொண்ட அழகிய கிராமமாக அறியப்படுகிறது. இயற்கைச் சூழலை விரும்பும் பலர் இந்தக் கிராம நகரத்திற்கு வருவது வழக்கம்.  

## பொது

இங்குள்ள துரோங் வெப்ப நீரூற்றுகள் (Trong Hot Springs) மிகவும் பழைமையானவை; மிகவும் புகழ்பெற்றவை. நீர்வீழ்ச்சிக்கு செல்ல அணுக அனுமதி தேவை. நீர்வீழ்ச்சி இரண்டு முக்கிய பிரிவுகளைக் கொண்டுள்ளது. பல இரண்டாம் நிலை நீர்வீழ்ச்சிகளும் உள்ளன.  

1900-ஆம் ஆண்டுகளில் இங்கு அதிகமான ரப்பர் தோட்டங்கள் இருந்தன. அந்தத் தோட்டங்களில் ஆயிரக் கணக்கான தமிழர்கள் வேலை செய்தனர். ஏறக்குறைய ஏழு தமிழ்ப்பள்ளிகள் இருந்தன. இப்போது மூன்று தமிழ்ப்பள்ளிகள் மட்டுமே இயங்கி வருகின்றன. முன்பு ரப்பர் தோட்டங்கள் இருந்த இடங்களில் தற்சமயம் செம்பனை பயரிடப்படுகிறது.  

## துரோங் தமிழ்ப்பள்ளிகள்

பேராக்; லாருட், மாத்தாங், செலாமா மாவட்டத்தின் (*Larut, Matang and Selama District*) துரோங் பகுதியில் **3 தமிழ்ப்பள்ளிகள்** உள்ளன. அவற்றில் **108 மாணவர்கள்** பயில்கிறார்கள். **24 ஆசிரியர்கள்** பணிபுரிகிறார்கள். மலேசிய கல்வி அமைச்சு, 2022-ஆம் ஆண்டு சூன் மாதம் வெளியிட்ட புள்ளிவிவரங்கள்:  

| ABD6116 | துரோங்
Trong | SJK(T) Ladang Getah Taiping | **தைப்பிங் தோட்டத் தமிழ்ப்பள்ளி** (துரோங்) | 34800 | துரோங் | 73 | 10 |  |
| --- | --- | --- | --- | --- | --- | --- | --- | --- |
| ABD6117 | அழகர் தோட்டம்
Ladang Allagar | SJK(T) Ladang Allagar | **அழகர் தோட்டத் தமிழ்ப்பள்ளி** (துரோங்) | 34800 | துரோங் | 14 | 7 |  |
| ABD6118 | தெமர்லோ தோட்டம்
Ladang Temerloh | SJK(T) Ladang Temerloh | **தெமர்லோ தோட்டத் தமிழ்ப்பள்ளி** (துரோங்) | 34800 | துரோங் | 21 | 7 | } |
# பல்பீர் சிங் சித்து



**பல்பீர் சிங் சித்து** (*Balbir Singh Sidhu*) இந்தியாவைச் சேர்ந்த ஓர் அரசியல்வாதியாவார். பஞ்சாப் சட்டப் பேரவையில் சட்டமன்ற உறுப்பினராகவும் பஞ்சாப் அரசாங்கத்தில் சுகாதாரம் மற்றும் குடும்ப நலம் மற்றும் தொழிலாளர் துறை அமைச்சராகவும் இருந்தவர்.  

## தொழில்
பல்பீர் சிங் சித்து 1990 ஆம் ஆண்டுகளில் இந்திய தேசிய காங்கிரசு கட்சியில் சேர்ந்தார். பஞ்சாப் இளைஞர் காங்கிரசு குழுவின் இணைச் செயலாளராகவும், பின்னர் துணைத் தலைவராகவும், மூத்த துணைத் தலைவராகவும் பணியாற்றினார். 1999 ஆம் ஆண்டு நடைபெற்ற மக்களவை தேர்தலின் போது பஞ்சாபில் காங்கிரசு கட்சியின் பொறுப்பாளராகவும் நியமிக்கப்பட்டார்.  

2007 ஆம் ஆண்டில் பஞ்சாப் சட்டமன்றத் தேர்தலில் இவர் கரார் சட்டமன்றத் தொகுதியில் சிரோமணி அகாலி தளம் வேட்பாளர் இயசுசித்து சிங்கை தோற்கடித்து வெற்றி பெற்றார். மீண்டும் எசு.ஏ.எசு நகர் சட்டமன்றத் தொகுதியில் 2012 மற்றும் 2017 ஆம் ஆண்டு தேர்தல்களில் போட்டியிட்டு வெற்றி பெற்றார்.  

2022 ஆம் ஆண்டு சூன் மாதம் 4 ஆம் தேதியன்று சண்டிகரில் உள்ள கட்சி அலுவலகத்தில் இராச் குமார் வெர்கா, குர்ப்ரீத் சிங் கங்கர், சுந்தர் சாம் அரோரா மற்றும் பலருடன் பாரதிய சனதா கட்சியில் சேர்ந்தார்.
# சையத் சாபர் இசுலாம்



**சையத் சாபர் இசுலாம்** (*Syed Zafar Islam*) இந்தியாவைச் சேர்ந்த ஓர் அரசியல்வாதியாவார். உத்தரபிரதேச மாநிலத்திலிருந்து மாநிலங்களவையில் நாடாளுமன்ற உறுப்பினராக இருந்தார். தற்போது பாரதிய சனதா கட்சியின் தேசிய செய்தி தொடர்பாளர்களில் ஒருவராகவும் உள்ளார். சையது சாபர் இசுலாம் ஒரு முன்னாள் முதலீட்டு வங்கியாளராகவும் இந்திய துணை நிறுவனமான இடாய்ச்சு வங்கியின் முன்னாள் நிர்வாக இயக்குநரும் ஆவார். இவர் கட்சியின் முக்கிய முசுலிம் தலைவர்களில் ஒருவராகக் கருதப்படுகிறார்.  

2017 முதல் 2020 ஆம் ஆண்டு வரை ஏர் இந்தியாவின் அதிகாரப்பூர்வமற்ற சுயாதீன இயக்குநராகவும் பணியாற்றினார்.  

## அரசியல் வாழ்க்கை
### அரசியல் பிரவேசம்
சையத் சாபர் இசுலாம் நரேந்திர மோதியின் அரசியலால் பாதிக்கப்பட்டு, இந்தியாவின் இடாய்ச்சு வங்கியின் இயக்குநர் பதவியை விலகல் செய்த பின்னர் 5 ஏப்ரல் 2014 அன்று பாரதிய சனதா கட்சியில் சேர்ந்தார். பின்னர் கட்சியின் தேசிய செய்தி தொடர்பாளராக நியமிக்கப்பட்டார். 2017 ஆம் ஆண்டில் இவர் அமைச்சரவையின் நியமனக் குழுவால் ஏர் இந்தியாவின் அதிகாரப்பூர்வமற்ற சுயாதீன இயக்குநராக நியமிக்கப்பட்டார். சோதிராதித்ய சிந்தியாவின் நெருங்கிய நண்பரான சாபர், 2020 ஆம் ஆண்டில் காங்கிரசில் இருந்து பாரதிய சனதா கட்சிக்கு சிந்தியா மாறவும், கமல்நாத்தின் தேர்ந்தெடுக்கப்பட்ட மத்தியப் பிரதேச காங்கிரசு அரசாங்கத்தை கவிழ்க்கவும் உதவுவார் என்று நம்பினார். பல தேசிய செய்தித்தாள்களில் அரசியல் மற்றும் பொருளாதார விவகாரங்கள் பற்றிய கருத்துக்களையும் இவர் எழுதினார்.  

### பாராளுமன்ற உறுப்பினர்
2020 ஆம் ஆண்டு நடைபெற்ற இடைத்தேர்தலில், உத்தரபிரதேசத்தில் இருந்து காலியான மாநிலங்களவை பதவிக்கு இவர் போட்டியின்றி தேர்ந்தெடுக்கப்பட்டார்.  

## மேலும் பார்க்க
- பாரதிய ஜனதா கட்சி
- ஆரிப் முகமது கான்
- முக்தார் அப்பாசு நக்வி
# அலோகாசியா சினுவாட்டா


***அலோகாசியா சினுவாட்டா***, அராசியே குடும்பத்தைச் சேர்ந்த ஒரு பூக்கும் தாவரமாகும். பொதுவாக **அலோகாசியா குயில்ட் ரீம்ஸ்** அல்லது *'அலோகாசியா புல்லட்டா* என்று அழைக்கப்படும் இத்தாவரம் பிலிப்பீன்சில் உள்ள சமர், லெய்ட் மற்றும் மின்டனாவோவின் சில பகுதிகளில் உள்ள சுண்ணாம்புக் காடுகளை முதன்மையாகக் கொண்டதாகும். பன்னாட்டு இயற்கைப் பாதுகாப்புச் சங்கம் இதனை ஆபத்தான இனமாக வகைப்படுத்தியுள்ளது.
# துகாரினோவைட்டு


**துகாரினோவைட்டு** (*Tugarinovite*) என்பது MoO<sub>2</sub> என்ற மூலக்கூற்று வாய்பாட்டால் விவரிக்கப்படும் அரிய மாலிப்டினம் ஆக்சைடு கனிமமாகும். கந்தக குறைபாட்டைக் குறைக்கும் சூழலில் உருகா உருமாற்றத்துடன் தொடர்புடைய முதன்மை கனிம கட்டமாக துகாரினோவைட்டு தோன்றுகிறது. கனிமம் தோன்றுமிடத்தில் யுரேனினைட்டு, மாலிப்டினைட்டு, கலீனா, சிர்கான் மற்றும் உல்பெனைட்டு ஆகிய கனிமங்களுடன் காணப்படுகிறது. என்ற குறியீட்டால் அடையாளப்படுத்துகிறது.
# புரோட்டோன் சிட்டி


**புரோட்டோன் சிட்டி** (ஆங்கிலம்: *Proton City*; மலாய்: *Bandar Raya Proton*; சீனம்: 拉雅普腾镇) என்பது மலேசியா, பேராக் மாநிலம், முவாலிம் மாவட்டத்தில் (*Muallim District*) அமைந்துள்ள ஒரு தொழில்துறை, வணிக நகரம் ஆகும். இதன் குடியிருப்பு பகுதிகள் 4,000 ஏக்கர் பரப்பளவு (16 கி.மீ.²) கொண்டவை. **RM** 1.8 பில்லியன் செலவிலான புரோட்டான் வாகன உதிரி பாகங்கள் தயாரிக்கும் ஆலையும் இங்குதான் உள்ளது.  

புரோட்டோன் சிட்டி 2027-ஆம் ஆண்டிற்குள் முழுமையாக வளர்ச்சி அடைவதை நோக்கமாகக் கொண்டுள்ளது. டிஆர்பி-ஐகோம் (**DRB-HICOM**) நிறுவனம்; மற்றும் புரோட்டோன் நிறுவனம் ஆகிய நிறுவனங்களுக்கு இடையிலான கூட்டு முயற்சியில் புரோட்டோன் சிட்டி கட்டுமானம் மேற்கொள்ளப்படுகிறது. புரோட்டோன் சிட்டி 1996-இல் RM 2.5 பில்லியன் தொடக்க முதலீட்டில் தொடங்கப்பட்டது.  

புரோட்டோன் சிட்டி நகரம் வடக்கு-தெற்கு நெடுஞ்சாலையின் வலது புறத்தில், தஞ்சோங் மாலிம் மற்றும் சிலிம் ஆற்றுக்கும் இடையில் அமைந்துள்ளது. இந்தப் பகுதி ரப்பர் மற்றும் செம்பனை தோட்டங்கள் நிறைந்த பகுதியாகும்  

## பொது

புரோட்டான் வாகன உதிரி பாகங்கள் தயாரிக்கும் ஆலையின் (*Proton Car Assembly Plant*) கட்டுமானத்துடன் புரோட்டோன் சிட்டி தொடங்கியது. அந்த ஆலையில் தற்சமயம் 2,000-க்கும் அதிகமான பணியாளர்கள் பணிபுரிகின்றனர்.  

மேலும் அவர்களில் பெரும்பாலோர் அப்பகுதியில் வசிக்கிறார்கள் என்றும் கணிக்கப்படுகிறது. புரோட்டோன் சிட்டி 2027-ஆம் ஆண்டு முழுமையாக வளர்ச்சி அடைந்த நிலையில், அது சுமார் 240,000 மக்கள்தொகையைக் கொண்டு இருக்கும்.  

புரோட்டான் சிட்டியில் சுல்தான் இட்ரிஸ் கல்விப் பல்கலைக்கழகம் (*Sultan Idris Education University* - **UPSI**) எனும் பல்கலைக்கழகத்தின் மாணவர்களும் மற்றும் ஊழியர்களும் உள்ளனர், இந்தப் பல்கலைக்கழகம் சில ஆண்டுகளுக்கு முன்பு சுல்தான் இட்ரிஸ் ஆசிரியர் கல்லூரி (*Sultan Idris Teachers Institute*) என்று அறியப்பட்டது. இந்தப் பல்கலைக்கழகம் புரோட்டான் நகரத்திற்குள் 800 ஏக்கர் (3.2&nbsp;கி.மீ.²) பரப்பளவில் 20,000 மாணவர்களைக் கொண்டுள்ளது.
# கால்சியம் மோனோபாசுபைடு



**கால்சியம் மோனோபாசுபைடு** (*Calcium monophosphide*) என்பது CaP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சில நேரங்களில் கால்சியம் பாசுபைட்டு என்றும் அழைக்கப்படுகிறது.  
கால்சியம் பாசுபைட்டும் Ca<sub>3</sub>P<sub>2</sub> என்ற மூலக்கூற்று வாய்பாட்டால் விவரிக்கப்படும் கால்சியம் பாசுபேட்டாகவும் கருதப்படுகிறது. கால்சியம் மோனோபாசுபைடு கருப்பு நிறத்தில் ஒரு திண்மப் பொருளாகக் காணப்படுகிறது.  

## கட்டமைப்பு
கால்சியம் மோனோபாசுபைடின் கட்டமைப்பு சோடியம் பெராக்சைடு சேர்மத்தின் கட்டமைப்பை ஒத்த கட்டமைப்பு கொண்டதாக உள்ளது.  

## பண்புகள்
இத்திண்மம் Ca<sub>2</sub>P<sub>2</sub> என்ற வாய்பாட்டால் விவரிக்கப்படும் ஓர் உப்பாகும். வேதிப் பிணைப்பு அயனிப் பிணைப்பு என்பதால் இருபாசுபைடு மையங்கள் எதிர்மின் சுமையுடன் எளிதாக புரோட்டானேற்றம் அடைகின்றன. நீராற்பகுப்பு வினையில் இச்சேர்மம் இரு பாசுபீனை வெளியிடுகிறது (P<sub>2</sub>H<sub>4</sub>)::  

:Ca<sub>2</sub>P<sub>2</sub> + 4 H<sub>2</sub>O → 2 Ca(OH)<sub>2</sub> + P<sub>2</sub>H<sub>4</sub>  

CaP மற்றும் கால்சியம் கார்பைடின் (CaC<sub>2</sub>) நீராற்பகுப்புகள் ஒரே மாதிரியானவையாகும். ஆனால் இருபாசுபீன் காற்றில் தானாகவே பற்றிக்கொள்ளும். எனவே, CaP காற்றில் இருந்து பாதுகாக்கப்பட வேண்டும்.  

கால்சியம் மோனோபாசுபைடு 600 பாகை செல்சியசு வெப்பநிலையில் Ca<sub>3</sub>P<sub>2</sub> சேர்மமாக சிதைவடைகிறது.  
3 CaP → Ca<sub>3</sub>P<sub>2</sub> + 1/4 P<sub>4</sub>
# குறளரசன்


**குறளரசன்** (*Kuralarasan*) ஓர் இந்திய நடிகரும் மற்றும் இசையமைப்பாளரும் ஆவார். இவர் தமிழகத் திரைப்படத்துறையில் பணியாற்றுகிறார். இவர் தனது தந்தை டி. ராஜேந்தர் மற்றும் தனது அண்ணன் சிலம்பரசன் ஆகியோருடன் இன்றுவரை அவர்களது அனைத்து படங்களிலும் இணைந்து பணியாற்றியுள்ளார்.  

## சொந்த வாழ்க்கை
குறளரசன், டி. ராஜேந்தர் மற்றும் உஷா ஆகியோரின் இளைய மகனும், நடிகர் சிலம்பரசனின் தம்பியும் ஆவார்.  

பிப்ரவரி 2019 இல், குறளரசனின் கலிமா (நம்பிக்கைப் பிரகடனம்) சென்னை அண்ணாசாலையில் உள்ள ஒரு பள்ளிவாசலில் தனது பெற்றோருடன் இசுலாத்தைத் தழுவிய காணொளி ஒன்று வெளியானது. சிறு வயது முதலே குறளரசன் இசுலாத்தின் மீது பற்று கொண்டிருந்ததாகவும், அந்த பிரகடன நிகழ்வின் மூலம் இசுலாத்தை முழுமையாக தழுவியதாகவும் இவரது தந்தை டி. ராஜேந்தர் செய்தியாளர்களிடம் தெரிவித்தார். குறளரசன் தனது சொந்த விருப்பத்தால் இசுலாத்தின் கொள்கைகளில் ஈர்க்கப்பட்டு அதை ஏற்றுக்கொண்டதாகக் கூறினார்.  

## தொழில்
இவர் குழந்தைக் கலைஞராக தனது வாழ்க்கையைப் *பெற்றெடுத்த பிள்ளை* (1993) என்ற திரைப்படத்தின் மூலம் தொடங்கினார். பின்னர் சொன்னால் தான் காதலா (2001) படத்தில் இவரது பாத்திரத்திற்காக பாராட்டுகளைப் பெற்றார். இவர் தனது தந்தையின் தயாரிப்பான இது நம்ம ஆளு (2016) திரைப்படத்தின் மூலம் தனது சகோதரர் சிலம்பரசன் நடித்ததன் மூலம் இசையமைப்பாளராக அறிமுகமானார். “கிங் காங்” என்ற பாடலை பாடியதோடு அல்லாமல், படத்தின் அனைத்து பாடல்களுக்கும் இவர் பாடல் வரிகளை எழுதினார். இவர் அமெரிக்காவை தளமாகக் கொண்ட கலைஞர்களுடன் ஒரு சுயாதீன இசைத் தொகுப்பிற்கு இசையமைத்தார். மேலும் பல இந்தித் திரைப்படங்களிலும் பணிபுரிகிறார்.
# பப்புலாய் தீவு


**பப்புலாய் தீவு** (*Populai Island*) என்பது பப்புவா நியூ கினியாவின் மில்னே விரிகுடா மாகாணத்தில் உள்ள உலூசியாடு தீவுக்கூட்டத்தில் அமைந்துள்ள ஒரு தீவு ஆகும். மார்கரெட் தீவு என்றும் இத்தீவு அழைக்கப்படுகிறது.  

## நிர்வாகம்
பப்புலாய் தீவு கோதை வார்டின் ஒரு பகுதியாகும். இது மில்னே விரிகுடா மாகாணத்தில் அமைந்துள்ள சமராய்-முருவா மாவட்டத்தில் உள்ள புவனப்வானா கிராமப்புற உள்ளூர் அளவிலான அரசாங்கப்  
பகுதிக்கு சொந்தமானது.  

## புவியியல்
பப்புலாய் தீவு சைடியா தீவின் தென்கிழக்கில் அமைந்துள்ளது. இந்த தீவு சைடியா குழுவின் ஒரு பகுதியாகும். இது உலூசியாடு தீவுக்கூட்டத்தின் சமராய் தீவுகளின் ஒரு பகுதியாகும்.  

## மக்கள் தொகை
பப்புலாய் தீவின் வடக்கு கடற்கரையில் உள்ள ஒரு கிராமத்தில் 15 பேர் வசிக்கின்றனர்.
# விவேக் செஜ்வால்கர்


**விவேக் நாராயண் செஜ்வால்கர்** (*Vivek Shejwalkar*)(பிறப்பு 13 சூன் 1947) என்பவர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் 2019 இந்தியப் பொதுத் தேர்தலில் பாரதிய ஜனதா கட்சியின் வேட்பாளராக மத்தியப் பிரதேசத்தின் குவாலியர் மக்களவைத் தொகுதியில் போட்டியிட்டு இந்திய நாடாளுமன்றத்தின் கீழ் அவையான மக்களவைக்கு உறுப்பினராகத் தேர்ந்தெடுக்கப்பட்டார்.  

செஜ்வால்கரின் தந்தை நரேன் கிருஷ்ணா ராவ் 6வது மக்களவை மற்றும் 7வது மக்களவையின் உறுப்பினராகப் பணியாற்றி உள்ளார். செஜ்வால்கர் குவாலியர் மாநகராட்சியின் தலைவராகவும் இருந்துள்ளார். இவர் சிவாஜி பல்கலைக்கழகம் மற்றும் மாதவ் பல்கலைக்கழகம் குவாலியர் ஆகியவற்றில் கல்வி கற்று மின் பொறியியலில் பட்டம் பெற்றார்.
# அருங்காட்சியகக் கடை



**அருங்காட்சியகக் கடை** (*Museum shop*) அருங்காட்சியகத்தில் அமைந்திருக்கும் பரிசுப் பொருட்கள் விற்பனை செய்யும் கடையைக் குறிக்கும். . வழக்கமாக அருங்காட்சியகத்தில் உள்ள படைப்புகளின் மறு உருவாக்கம், பட அஞ்சல் அட்டைகள், அருங்காட்சியகத்தின் சேகரிப்புகள் தொடர்பான புத்தகங்கள் மற்றும் பல்வேறு வகையான நினைவுப் பொருட்கள் ஆகியவை இங்குள்ள விற்பனை பொருட்களில் அடங்கும். கலை அருங்காட்சியகங்களில் பெரும்பாலும் ஆடை மற்றும் அலங்காரப் பொருள்கள் கலைப்படைப்புகளால் ஈர்க்கப்பட்டதாகவோ அல்லது நகலெடுக்கப்பட்டதாகவோ இருக்கும். அருங்காட்சியக கடைகள் பெரும்பாலும் நுழைவாயில் அல்லது வெளியேறும் இடத்திற்கு அருகில் வைக்கப்படுகின்றன. தற்காலிக சிறப்பு கண்காட்சிகள் பெரும்பாலும் அவற்றின் சொந்த பரிசுக் கடைகளைக் கொண்டுள்ளன. அருங்காட்சியகக் கடைகள் பெரும்பாலும் அருங்காட்சியகங்களுக்கான முக்கிய வருவாய் ஆதாரங்களாக இருக்கின்றன, ஏனெனில் பொது நிதி குறைகிறது, மற்றும் அருங்காட்சியக வல்லுநர்கள் பெரும்பாலும் பார்வையாளர்களை கல்வியின் முக்கிய கூறுகளாக கருதுகின்றனர்.  

நியூயார்க் பெருநகர கலை அருங்காட்சியகம் 1908 ஆம் ஆண்டில் உலகின் முதல் அருங்காட்சியகக் கடையை நிறுவியதாகக் கூறப்படுகிறது. அமெரிக்காவில், இரண்டாம் உலகப் போருக்குப் பிறகு அருங்காட்சியகக் கடைகள் உருவாகின .  

அருங்காட்சியகங்களைப் பற்றிய பார்வையாளர்களின் கருத்துகளில் அருங்காட்சியகக் கடைகள் ஒரு முக்கிய அங்கமாகிவிட்டன. உண்மையில், சில ஆய்வுகள் பார்வையாளர்கள் கண்காட்சிகளைக் காட்டிலும் கடை, மற்றும் உணவகங்கள் பலவற்றில் அதிக நேரம் செலவிடுவதாகக் காட்டுகின்றன.  

அருங்காட்சியகங்களைப் பற்றிய சில எழுத்தாளர்கள் வணிகமயமாக்கலுக்கு எதிரான நிலைப்பாட்டை எடுத்து, கடைகளை அருங்காட்சியகத்தின் கலாச்சார மதிப்பைக் குறைமதிப்பிற்கு உட்படுத்துவதாக விமர்சிக்கின்றனர்.
# தெற்காசிய இலக்கிய விருது


**தெற்காசிய இலக்கிய** **விருது** (*SAARC Literary Award*) என்பது 2001ஆம் ஆண்டு முதல் தெற்காசிய நாடுகளின் எழுத்தாளர்கள் மற்றும் இலக்கிய அறக்கட்டளையால் வழங்கப்படும் ஆண்டு விருதாகும். சுமன் பொக்ரேல் மற்றும் அபய் கே ஆகியோர் இந்த விருதைப் பெற்றவர்களில் சிலர். நேபாளி கவிஞர், பாடலாசிரியர் மற்றும் மொழிபெயர்ப்பாளர் சுமன் போக்ரேல் இரண்டு முறை இந்த விருதைப் பெற்ற ஒரே எழுத்தாளர் ஆவார்.  

## விருது பெற்றவர்கள்
ஆண்டு வாரியாக விருது பெற்றவர்களின் பட்டியல் பின்வருமாறு:  

| 2001 | கணேஷ் வி தெவி | **** |  |
| --- | --- | --- | --- |
| சம்சர் ரகுமான் | **** |  |  |
| 2002 | இலட்சுமி சந்த் குப்தா | **** |  |
| 2006 | மைத்ரேயி புட்பா | **** |  |
| ஜாகிதா கினா | **** |  |  |
| லக்ஷ்மன் கெய்க்வாட் | **** |  |  |
| திஸ்ஸ அபேசேகர | **** |  |  |
| 2007 | மகாசுவேதா தேவி | **** |  |
| 2009 | ஜெயந்த மகாபத்ரா | **** |  |
| உதய் பிரகாசு | **** |  |  |
| கமல் கான் | **** |  |  |
| 2010 | அமீத் மிர் | **** |  |
| அபி சுபேதி | **** |  |  |
| மார்க் டல்லி | **** |  |  |
| ஜூ | **** |  |  |
| 2011 | இப்ராஹிம் வஹீத் | **** |  |
| சையத் அக்தர் உசைன் அக்தர் (மரணத்திற்குப் பின்) | **** |  |  |
| 2012 | பக்ருல் ஆலம் | **** |  |
| ஆயிசா ஜீ கான் | **** |  |  |
| 2013 | அபய் கே | **** |  |
| சுமன் பொக்ரேல் | **** |  |  |
| பர்கீன் சௌத்ரி | **** |  |  |
| அப்துல் காலிக் ரசீத் | **** |  |  |
| தயா திசாநாயக்க | **** |  |  |
| 2014 | தரணும் ரியாசு | **** |  |
| 2015 | சீதகாந்த் மகாபத்ரா | **** |  |
| செலினா ஹொசைன் | **** |  |  |
| சுமன் பொக்ரேல் | **** |  |  |
| சாகிதா சாகீன் | **** |  |  |
| நிசார் அகமது சவுத்ரி | **** |  |  |
| ஆர்யன் ஆரூன் | **** |  |  |
| 2018 | நஜிபுல்லா மணலை | **** |  |
| 2019 | அனிசுசமன் | **** | } |
தெற்காசிய நாடுகளின் எழுத்தாளர்கள் மற்றும் இலக்கிய அறக்கட்டளை, தெற்காசிய நாடுகளிலிருந்து வளர்ந்து வரும் கவிஞர்கள் மற்றும் எழுத்தாளர்களுக்கு "சார்க் இளம் எழுத்தாளர்கள் விருதை" வழங்குகிறது. கலிதா ப்ரோக், உருபானா அக், விவிமேரி வாண்டர்போர்டன், நந்தா டின்ட் சுவே, மனு மஞ்சில், நய்யாரா ரஹ்மான் ஆகியோர் இந்த விருது பெற்றவர்களில் சிலர்.
# அயோடின் அசைடு



**அயோடின் அசைடு** (*Iodine azide*) என்பது IN<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். வெடிக்கும் வேதிப் பொருளான இது சாதாரண நிலையில் மஞ்சள் நிறத்தில் திண்மப் பொருளாக காணப்படுகிறது. முறைப்படி, இது ஓர் உப்பீனிகளிடை போலி ஆலசன் சேர்மமாகும்.  

## தயாரிப்பு
வெள்ளி அசைடும் தனிம அயோடினும் சேர்ந்து வினை புரிந்தால் அயோடின் அசைடு உருவாகிறது.  
::AgN<sub>3</sub> + I<sub>2</sub> → IN<sub>3</sub> + AgI  

வெள்ளி அசைடை ஈரமாக இருக்கும்போது மட்டுமே பாதுகாப்பாகக் கையாள முடியும். ஆனால் தண்ணீரின் சிறிய தடயங்கள் கூட அயோடின் அசைடை சிதைக்கச் செய்யும் என்பதால், வெள்ளி அசைடை இருகுளோரோமீத்தேனில் கரைத்து அயோடினுடன் வினை புரிவதற்கு முன் உலர்த்தும் முகவரைச் சேர்ப்பதன் மூலம் இந்த வினை மேற்கொள்ளப்படுகிறது. இந்த வழியில் தயாரிக்கும் போது அயோடின் அசைடின் ஒரு தூய கரைசல் கிடைக்கிறது. பின்னர் இதை கவனமாக ஆவியாகி ஊசி வடிவ தங்க நிறப் படிகங்களை உருவாக்கலாம்.  

இந்த வினை 1900 ஆம் ஆண்டில் அயோடின் அசைடின் அசல் தயாரிப்பில் பயன்படுத்தப்பட்டது. அங்கு இது ஈதர் மற்றும் அயோடினால் மாசுபடுத்தப்பட்ட தூய்மையற்ற படிகங்களாக நிலைப்புத்தன்மையற்ற கரைசல்களாகப் பெறப்பட்டது.  

அயோடின் மோனோகுளோரைடும் சோடியம் அசைடும் வெடிக்கும் தன்மை இல்லாத நிலையில் வினைபுரியச் செய்வதன் மூலம் அயோடின் அசைடையும் தளத்தில் உருவாக்க முடியும்.  

## பண்புகள்
திண்ம நிலையில், அயோடின் அசைடு ஒரு பரிமாண பலபடி சார் அமைப்பாக உள்ளது. இரண்டு பல்லுருவங்களாக இச்சேர்மம் உருவாகிறது.  

I-N பிணைப்பின் முனைவாக்க விளைவால் அயோடின் அசைடு உயர் வினைத்திறன் மற்றும் ஒப்பீட்டு நிலைத்தன்மை ஆகிய இரண்டையும் வெளிப்படுத்துகிறது. அயோடின் அசைடு மாற்றியமைப்பதால் அறிமுகப்படுத்தப்படும் N<sub>3</sub> குழுவானது அதன் உயர் ஆற்றல் உள்ளடக்கம் காரணமாக அடிக்கடி அடுத்தடுத்த எதிர்விளைவுகளுக்கு உட்படும்.  

தனித்துப் பிரித்தெடுக்கப்பட்ட சேர்மம் வலுவான அதிர்ச்சி மற்றும் உராய்வு உணர்திறன் கொண்டது. அதன் வெடிப்புத்திறன் பின்வருமாறு வகைப்படுத்தப்பட்டுள்ளது:  
| வெடித்தல் வெப்பம் | 2091&nbsp;கியூல்/கி.கி |
| --- | --- |
| திராசுல் மதிப்பீடு | 14.0&nbsp;செ.மீ<sup>3</sup>/கி |

டி.என்.டி அல்லது ஆர்.டி.எக்சு மற்றும் அசிட்டோன் பெராக்சைடு போன்ற பாரம்பரிய வெடிமருந்துகளுடன் ஒப்பிடுகையில் இந்த மதிப்புகள் கணிசமாக குறைவாக உள்ளது. இருகுளோரோமீத்தேனில் உள்ள சேர்மத்தின் நீர்த்த கரைசல்களை (<3%) பாதுகாப்பாகக் கையாளலாம்.  

## பயன்கள்
அயோடின் அசைடுக்கு வெடிக்கும் தன்மை இருந்தபோதிலும், புரோமைன் அசைடு போல அயோடின் அசைடு இரசாயனத் தொகுப்பு வினைகளில் பல நடைமுறைப் பயன்பாடுகளைக் கொண்டுள்ளது. அயனி மற்றும் இயங்குறுப்பு பொறிமுறைகள் வழியாக ஆல்க்கீன் இரட்டைப் பிணைப்பைச் சேர்க்க உதவுகிறது. ஓர் ஆல்க்கீனுடன் IN3 சேர்த்து தொடர்ந்து இலித்தியம் அலுமினியம் ஐதரைடு சேர்த்து ஒடுக்குவது அசிரிடின் தொகுப்புக்கான ஒரு வசதியான முறையாகும். ஐதரசன் அயோடைடை அகற்ற காரத்தைச் சேர்ப்பதன் மூலம் ஒரு வினைல் அசைடு CH<sub>2</sub>=CHN<sub>3</sub> உருவாகி வெப்பத்தால் சிதைத்து அசிரினை உருவாக்குகிறது. மேலும் இயங்குறுப்பு வினைத்திறன் முறைகளில் α-அசிடோ ஈதர்கள், பென்சைல் அசிட்டால்கள் மற்றும் ஆல்டிகைடுகள் உருவாக்க பலவீனமான C-H பிணைப்புகளில் இயங்குறுப்பு பதிலீடுகள் மற்றும் ஆல்டிகைடுகளை அசைல் அசைடுகளாக மாற்றுதல் ஆகியவை அடங்கும்.
# அரசு மருத்துவக் கல்லூரி, பாலி


**அரசு மருத்துவக் கல்லூரி, பாலி** (*Government Medical College, Pali*), இராசத்தானின் பாலியில் உள்ள ஒரு முழு அளவிலான மூன்றாம் நிலை மருத்துவக் கல்லூரி ஆகும். இது 2018ஆம் ஆண்டு நிறுவப்பட்டது. இக்கல்லூரி இளநிலை மருத்துவம் மற்றும் அறுவையியல் பட்டத்தை வழங்குகிறது. செவிலியர் மற்றும் மருத்துவம் சார்ந்த படிப்புகளும் இங்குக் கற்பிக்கப்படுகிறது. இக்கல்லூரி இராசத்தான் சுகாதார அறிவியல் பல்கலைக்கழகத்துடன் இணைக்கப்பட்டுள்ளது. இக்கல்லூரியினை இந்திய மருத்துவக் கழகம் அங்கீகரித்துள்ளது. கல்லூரிக்கான மாணவர் சேர்க்கை தேசிய தகுதி மற்றும் நுழைவுத் தேர்வு மூலம் தகுதியின் அடிப்படையில் நடைபெறுகிறது. சீரீ பங்கூர் மருத்துவமனை இந்தக் கல்லூரியுடன் தொடர்புடைய மருத்துவமனை ஆகும். இக்கல்லூரியில் இளநிலை மருத்துவ கல்வி ஆகத்து 2018 முதல் தொடங்கி நடைபெற்றுவருகிறது.
# மதர் இந்தியா (புத்தகம்)

**மதர் இந்தியா** (* Mother India* ) (1927) என்பது அமெரிக்கப் பத்திரிக்கையாளர் கேத்ரின் மேயோவின் இந்தியச் சமூகத்தில் பெண்கள் மற்றும் பெண்களின் நிலை மற்றும் இந்து கலாச்சாரம் பற்றிய அவரது கருத்து பற்றிய ஒரு விவாத புத்தகம். இந்த புத்தகம் பன்னிரெண்டுக்கும் மேற்பட்ட மொழிகளில் மொழிபெயர்க்கப்பட்டது. மேலும், அமெரிக்காவில் பல முறை மறுபதிப்பு செய்யப்பட்டது.  

## உள்ளடக்கம்
இந்திய விடுதலை இயக்கத்திற்கு எதிராக எழுதப்பட்ட புத்தகத்தில் பெண்கள், தீண்டத்தகாதவர்கள் மற்றும் விலங்குகள் போன்றவற்றை இந்தியா எவ்வாறு நடத்துகிறது என்றும் கிராமப்புறங்கள் மற்றும் இந்தியாவின் தேசியவாத அரசியல்வாதிகளின் குணாதிசயங்களையும் விமர்சித்தது. புத்தகத்தின் பெரும்பகுதி இளம் பெண்களின் திருமணத்தின் விளைவாக ஏற்படும் பிரச்சனைகளைக் கையாண்டது. பல இந்திய செய்தித்தாள்கள் இந்துக்கள் மற்றும் இந்து சமயத்திற்கு எதிரான "அபத்தமான அவதூறு" என்று புத்தகத்தை அறிவித்ததையடுத்து இந்தியா முழுவதும் பலத்த சலசலப்பை ஏற்படுத்தியது.  

## வரவேற்பு
இந்தியாவிலும் நியூயார்க்கிலும் மேயோவின் உருவ பொம்மைகளுடன் புத்தகமும் எரிக்கப்பட்டது. . மாயோவின் புத்தகம் அமெரிக்க தாராளவாத அறிஞர்களிடையே சர்ச்சையைத் தூண்டியது. அவர்கள் மாயோவை விமர்சித்தனர்  

மேயோவின் புத்தகத்தை இந்தியாவின் காந்தி இவ்வாறு விமர்சித்தார்: "ஒரு வடிகால் ஆய்வாளரின் அறிக்கை, நாட்டின் வடிகால்களைத் திறந்து ஆய்வு செய்யும் ஒரே நோக்கத்துடன் எழுதப்பட்டுள்ளது".  

இந்த புத்தகம் ஐம்பதுக்கும் மேற்பட்ட விமர்சன புத்தகங்கள் மற்றும் துண்டு பிரசுரங்களை வெளியிட தூண்டியது. இது மேயோவின் தவறான கூற்றுக்கள் மற்றும் இந்திய சமூகம் பற்றிய சிதைந்த பார்வையை எடுத்துக்காட்டுகிறது. இது இந்தியாவைப் பற்றிய அமெரிக்க மக்களின் பார்வையில் சக்திவாய்ந்த தாக்கத்தை ஏற்படுத்தியது. மேயோவின் பணியால் ஏற்பட்ட சர்ச்சையானது, மேற்கத்திய காலனித்துவ பிரச்சாரத்தை தலைகீழாக மாற்றுவதற்கு தேசியவாத இந்தியாவிற்கு உதவ உதவியாக இருந்தது. இதனால் ஏற்பட்ட சீற்றம் தாராளவாத இந்திய பெண்ணியம் மற்றும் இந்திய பெண்களுக்கு ஒரு புதிய பார்வைக்கு வழிவகுத்தது. இந்த புத்தகத்தை அமெரிக்க வரலாற்றாசிரியர் லிஸ் வில்சன் ஏகாதிபத்திய பெண்ணியத்திற்கு ஒரு எடுத்துக்காட்டு என்று குறிப்பிட்டார். அவர் இந்திய சுதந்திர இயக்கத்தின் மீதான தனது விமர்சனங்களை ஆதரிக்க மேயோ பெண்ணிய சொல்லாட்சியைப் பயன்படுத்தினார் என்றும் எழுதினார். மேற்கத்திய வர்ணனையாளர்களை பாசாங்குத்தனம் என்று குற்றம் சாட்டிய வங்காள அறிவுஜீவி ரவீந்திரநாத் தாகூரிடமிருந்து இந்த விமர்சனம் ஆவேசமான பதிலைத் தூண்டியது. கோபால் முகர்ஜி என்பவர் *எ சன் ஆப் மதர் இந்தியா* என்ற மற்றொரு புத்தகத்தை எழுதினார். மேயோவின் பணிக்கு பதிலளிக்கும் வகையில் லாலா லஜபதி ராய் 1928 இல் *அன்கேப்பி இந்தியா* என்ற புத்தகத்தை எழுதினார்.  

வழக்கறிஞரும் பத்திரிக்கையாளருமான கே.எல்.கௌபா என்பவர் 1929 ஆம் ஆண்டு *அங்கிள் சாம்: எ ஸ்ட்ரேஞ்ச் டேல் ஆஃப் எ சிவிலைசேஷன் ரன் அமோக்* என்ற புத்தகத்தில் பகடி வடிவில் எழுதி வெளியிட்டார். இது உலகின் சிறந்த விற்பனையான புத்தகமாக அறிவிக்கப்பட்டு, பிற மொழிகளில் மொழிபெயர்க்கப்பட்டது. ஆனால் அமெரிக்காவில் தற்காலிகமாக தடைசெய்யப்பட்டது.  

மெஹ்பூப் கான் இயக்கத்தில் 1957 ஆம் ஆண்டு வெளிவந்த இந்தித் திரைப்படமான *மதர் இந்தியா* மேயோவின் புத்தகத்தை கண்டனம் செய்யும் நோக்கில் எடுக்கப்பட்டது.
# சர்கிதியோர்னிசு



**சர்கிதியோர்னிசு** (*Sarkidiornis*) என்பது ***அனாடிடே*** குடும்பத்தில் உள்ள ஒரு பேரினமாகும். ***சர்கிடியோர்னிசு*** சில சமயங்களில் இதன் ஒரே சிற்றினமான செண்டு வாத்துடன் (*ச. மெலனோடோசு*) ஒற்றை உயிரலகு பேரினமாகக் கருதப்படுகிறது. ஆனால் வகைப்பாட்டியலாளர்கள் இதில் இரு சிற்றினங்கள் உள்ளதாகத் தெரிவிக்கின்றனர்.  
| *சர்கிடியோர்னிசு மெலனோடோசு* | செண்டு வாத்து | சகாரா கீழமை நாடுகள், மடகாசுகர் மற்றும் தெற்கு ஆசியா பாக்கித்தானிலிருந்து லாவோஸ் மற்றும் தெற்கு சீனா வரை |
| --- | --- | --- |
| *சர்கிடியோர்னிசு சில்விகோலா* | கொண்டை வாத்து | கிழக்கு பராகுவே, தென்கிழக்கு பிரேசில் மற்றும் தீவிர வடகிழக்கு அர்ஜென்டினா |
# வான் மூன்று


**வான் மூன்று *(Vaan Moondru)*** என்பது 2023 ஆம் ஆண்டு வெளியான இந்தியத் தமிழ் மொழித் திரைப்படமாகும், இது ஏ. எம். ஆர் முருகேஷ் இயக்கியுள்ளார். இத்திரைப்படத்தில் டெல்லி கணேஷ், லீலா சாம்சன், வினோத் கிஷன் ஆகியோர் முக்கிய வேடங்களில் நடித்துள்ளனர். இது 11 ஆகஸ்ட் 2023 அன்று வெளியிடப்பட்டது.  

## நடிகர்கள்
- சிவனாக டெல்லி கணேஷ்
- சித்ராவாக லீலா சாம்சன்
- ஜோஷ்வாவாக வினோத் கிஷன்
- ஜோதியாக அபிராமி வெங்கடாசலம்
- சுஜித் வேடத்தில் ஆதித்யா பாஸ்கர்
- சுவாதியாக அம்மு அபிராமி

## தயாரிப்பு
இத்திரைப்படத்திற்கு வான் மூன்று என்ற தலைப்பைத் தெரிவு செய்வதற்கு முன்னதாக இத்திரைப்படத்தின் தயாரிப்பாளர்கள் தொடக்கத்தில் ஆங்கிலத் தலைப்பொன்றை யோசித்து வைத்திருந்தார்கள்.  

## வரவேற்பு
இத்திரைப்படம் 11 ஆகத்து 2023 அன்று ஒளித்தாரைத் தளம் வழியாக வெளியிடப்பட்டது. இணையவழி காணொலித் தாரையிலிருந்து வெளியிடப்பட்ட இத்திரைப்படத்தை ஒரு விமர்சகர் "முன்னணி நடிகர்களின் நேர்மையான நடிப்பை நம்பியிருக்கும் ஒரு பாதிப்பில்லாத நல்ல உணர்வினைத் தரும் நல்ல படம்" என்று குறிப்பிட்டுள்ளார். *தி டெக்கான் குரோனிக்கிளில்* இருந்து ஒரு விமர்சகர் பின்வருமாறு எழுதியுள்ளார். "படம் முழுவதும், கடந்த காலம் உங்களுக்கு மிகவும் கடினமாக இருந்தபோதும் வாழ்க்கையைப் புதிதாகத் தொடங்க முடியும் என்ற கருத்தை இயக்குநர் ஒவ்வொருத்தருக்குள்ளும் செலுத்த முயற்சிக்கிறார்". லெசர்பைட்-இன் சுபஸ்ரீ தத்தா இத்திரைப்படத்தைப் பற்றி பின்வருமாறு எழுதினார், "திரைப்படம் கதைக்களத்தைப் பயன்படுத்தி உணர்ச்சிகளைத் தூண்டுவதை விட உங்கள் உணர் திறனை அதிகம் சார்ந்துள்ளது. ஆனால், இத்திரைப்படத்தின் நடிகர்களுக்கு நன்றி, திரைப்படம் பார்க்கச் சிறந்ததாக உள்ளது". *ஆனந்த விகடனில்* இருந்து ஒரு விமர்சகர் படத்திற்கு நடுநிலையான விமர்சனம் கொடுத்திருந்தார்.
# நிலவை ஆய்வு செய்வதற்கான திறன் தரையிறங்கி


**நிலவை ஆய்வு செய்வதற்கான திறன் தரையிறங்கி** (*Smart Lander for Investigating Moon*, **SLIM**) என்பது சப்பானிய விண்வெளி ஆய்வு முகவரகத்தின் (JAXA) நிலாத் தரையிறக்கத் திட்டம் ஆகும். 2021 இல் தரையிறக்க 2017 இலேயே திட்டமிடப்பட்டிருந்தாலும், விண்கலத்தின் எக்சு-கதிர் படமாக்கல், நிறமாக்கல் போன்ற பணிகளில் தாமதம் ஏற்பட்டதால் இது 2023 இற்கு ஒத்திவைக்கப்பட்டது. 2023 செப்டம்பர் 7 உள்ளூர் நேரம் 08:42 மணிக்கு நிலவை நோக்கி வெற்றிகரமாக ஏவப்பட்டது.
# அரேகேல்சு


**அரேகேல்சு** (தாவர வகைப்பாட்டியல்: *Arecales*) என்பது பூக்கும் தாவரங்களின் வரிசையாகும் . கடந்த சில தசாப்தங்களாக மட்டுமே இந்த வரிசை பரவலாக ஏற்றுக் கொள்ளப்பட்டுள்ளது. ஆய்வுகளின் படி இதுவரை, இந்த தாவரங்களின் வரிசைக்கு ஏற்றுக்கொள்ளப்பட்ட இனங்களையும், கோட்பாடுகளையும் காண்போம்.  

## வகைப்பாட்டியல்
2016 இன் APG IV வகைப்பாட்டியல் முறைமையின்படி, Dasypogonaceae குடும்பத்தை, அரேகேசியின் வழிதோன்றலாக காட்டும் ஆய்வுகளுக்குப் பிறகு, Dasypogonaceae குடும்பமானது, இந்த வரிசையில் வைக்கப்பட்டுள்ளது. எனினும், இந்த முடிவு, சில அறிஞர்களால் கேள்விக்கு உள்ளாக்கப்பட்டுள்ளது.  

#### பிரின்சிப்சு
தாவர வகைபிரிப்பில், கோட்பாடுகள் படி, பிரின்சிப்சு என்பது ஒரு தாவரவியல் பெயர் ஆகும். இதற்கு "முதல்" என்பது பொருளாகும். இது எங்லர் அமைப்பில் *ஒருவித்திலை*களில், ஒரு வரிசைக்காகவும், பின்னர் குபிட்ஸ்கி அமைப்பிலும் பயன்படுத்தப்பட்டது. இந்த வரிசையில் *பால்மே* (மாற்று பெயர் *பனைக்குடும்பம்* ) என்ற குடும்பம் மட்டுமே அடங்கியுள்ளது. தாவரவியல் பெயரிடலுக்கான விதிகள் குடும்பத்தின் தரத்திற்கு மேல் இத்தகைய விளக்கமான தாவரவியல் பெயர்களைப் பயன்படுத்துவதற்கு வழங்குவதால், இன்றும் இந்தப் பெயரைப் பயன்படுத்துகின்றனர். ஆனால், நடைமுறையில் பெரும்பாலான அமைப்புகள் அரேகேல்ஸ் என்ற பெயரையே விரும்புகின்றன. இதைத் தொடர்ந்து, *பிரின்சிப்சு (Principes)* பன்னாட்டு பாம் சொசைட்டியின் பத்திரிகையின் பெயராக மாறி பிறகு, 1999 இல் *பாம்ஸ்* என அழைக்கப்படுகிறது.
# மெளவுரிசு குவயர்



சர் **மெளவுரிசு லின்போர்ட் குவயர்** (*Maurice Gwyer*)(25 ஏப்ரல் 1878 - 12 அக்டோபர் 1952) என்பவர் பிரித்தானிய வழக்கறிஞர், நீதிபதி மற்றும் கல்வியாளர் ஆவார். இவர் 1938 முதல் 1950 வரை தில்லி பல்கலைக்கழகத்தின் துணைவேந்தராகவும், 1937 முதல் 1943 வரை இந்தியாவின் தலைமை நீதிபதியாகவும் பணியாற்றினார். இந்தியாவின் தில்லியில் 1948-இல் *மிராண்டா ஹவுஸ்* என்ற கல்லூரியை நிறுவிய பெருமைக்குரியவர். குவயர் மண்டபம் எனும் பல்கலைக்கழக மாணவர்களுக்கான பழமையான ஆண்கள் தங்குமிடம் இவர் நினைவாகப் பெயரிடப்பட்டது.  

ஜான் எட்வர்ட் குவயர் மற்றும் எடித் குவயர் ஆகியோருக்கு மகனாக குவயர் பிறந்தார். இவருக்கு பார்பரா குவயர் என்ற சகோதரி இருந்தார். இவர் 1887 முதல் 1892 வரை ஹைகேட் பள்ளியில் படித்தார். பின்னர் வெஸ்ட்மின்ஸ்டர் பள்ளியில், ஆக்சுபோர்டில் உள்ள கிறிஸ்ட் சர்ச்சில் இளங்கலைப் பட்டம் பெற்றார். நவம்பர் 1902-இல் ஆக்சுபோர்டில் உள்ள ஆல் சோல்ஸ் கல்லூரியின் சகாவாகத் தேர்ந்தெடுக்கப்பட்டார்.  

இவர் சிபி (1921), கே. சி. பி. (1928), கே. சி. எசு. ஐ. (1935), மற்றும் ஜி. சி. ஐ. ஈ. (1948) என நியமிக்கப்பட்டார். இவர் கிறிஸ்ட் சர்ச் (1937), ஆக்சுபோர்டின் கெளரவ டி. சி. எல். (1939), திருவிதாங்கூர்(1943) மற்றும் பாட்னாவின் எல். எல். டி. (1944) மற்றும் தில்லியின் டி.லிட். (1950) ஆனார்.  

இவர் அக்டோபர் 12, 1952 அன்று தனது இல்லமான 14 கெப்பிலிசுடோன், ஈசுட்டுபர்ன், சுசெக்கில் இறந்தார். மேலும் அக்டோபர் 17 அன்று கிழக்கு பின்ச்லியில் உள்ள தூய மேரிபோன் கல்லறையில் அடக்கம் செய்யப்பட்டார்.
# நைட்ரேட்டு எசுத்தர்

**நைட்ரேட்டு எசுத்தர்** (*Nitrate ester*) என்பது R−ONO<sub>2</sub> என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் வேதி வினைக்குழுவாகும். வாய்பாட்டிலுள்ள R என்பது எந்த ஒரு கரிமக் குழுவையும் குறிக்கிறது. இவை நைட்ரிக் அமிலம் மற்றும் ஆல்ககால்களின் எசுத்தர் உப்புகளாகும். நன்கு அறியப்பட்ட ஓர் உதாரணம் நைட்ரோகிளிசரின் ஆகும், பெயரில் நைட்ரோ இருந்தாலும் இது ஒரு நைட்ரோ சேர்மம் அல்ல.  

:  

## தயாரிப்பு
நைட்ரேட் எசுத்தர்கள் பொதுவாக நைட்ரிக் அமிலம் மற்றும் ஆல்ககாலின் ஒடுக்க வினை மூலம் தயாரிக்கப்படுகின்றன: உதாரணமாக, கந்தக அமிலத்தின் முன்னிலையில் மெத்தனாலுடன் நைட்ரிக் அமிலத்தை வினைபுரியச் செய்து எளிய நைட்ரேட்டு எசுத்தரான மெத்தில் நைட்ரேட்டு தயாரிக்கப்படுகிறது:  

:CH<sub>3</sub>OH + HNO<sub>3</sub> -> CH<sub>3</sub>ONO<sub>2</sub> + H<sub>2</sub>O  
நைட்ரேட் எசுத்தரின் உருவாக்கம் நைட்ராக்சிலேற்றம் என்று அழைக்கப்படுகிறது.  

## வெடிக்கும் பண்பு
நைட்ரேட்டு எசுத்தர்களின் வெப்பச் சிதைவு முக்கியமாக மூலக்கூறு நைட்ரசனையும் (N2) கார்பன் டை ஆக்சைடு வாயுவையும் அளிக்கிறது. மூலக்கூறு நைட்ரசனில் உள்ள பிணைப்பின் அதிக வலிமை வெடிப்பின் கணிசமான இரசாயன ஆற்றலுக்கு காரணமாகும். இந்த விகிதாச்சாரம் நைட்ரோகிளிசரின் வெடிப்பிற்கான சமன்பாட்டின் மூலம் விளக்கப்படுகிறது.  

:  

சில கரிம நைட்ரேட்டுகளின் அதிக உணர்திறன் தன்மைக்கு எடுத்துக்காட்டு Si(CH<sub>2</sub>ONO<sub>2</sub>)<sub>4</sub> ஆகும். இந்த சேர்மத்தின் படிகமானது ஓரு கலவைக் கரண்டியுடன் தொடர்பு கொள்ளும்போது கூட வெடிக்கிறது. சிலிகோ பரிசோதனையில் மிகவும் பாதுகாப்பானது என்று ஊகிக்கப்பட்ட இதன் வெப்ப உமிழ்வுச் சிதைவுக்கு மற்றொரு பங்களிப்பாளர், வழக்கமான நான்கு கார்பன் அணுக்கள் ஒருங்கிணைப்புடன் கூடுதலாக இரண்டு ஆக்சிசன் நைட்ரிட்டோ குழுக்களுடன் ஒருங்கிணைக்க இயலும் படிக கட்டத்தில் உள்ள சிலிக்கானின் திறன் ஆகும். இந்த கூடுதல் ஒருங்கிணைப்பு சிதைவு விளைபொருளில் ஒன்றான சிலிக்கன் டை ஆக்சைடு உருவாவதை எளிதாக்கும்.  

## மருத்துவப் பயன்கள்
நைட்ரேட் எசுத்தர்களான ஐசோசார்பைடு இருநைட்ரேட்டும் (ஐசோர்டில்) மற்றும் ஐசோசார்பைடு மோனோநைட்ரேட்டும் (இம்டுர், இசுமோ, மோனோகெட்டு, மோனோநைட்ரான்) ஆகியவை நைட்ரிக் ஆக்சைடாக, சக்திவாய்ந்த இயற்கையான வாசோடைலேட்டராக உடலில் மாற்றப்படுகின்றன. மருத்துவத்தில், இந்த எசுடர்கள் மார்பு நெரிப்பு இதய நோய் மருந்தாகப் பயன்படுத்தப்படுகின்றன.  

## தொடர்புடைய சேர்மங்கள்
அசிட்டைல் நைட்ரேட்டு என்பது நைட்ரேட் நீரிலியாகும். இது நைட்ரிக் மற்றும் அசிட்டிக் அமிலங்களின் ஒடுக்கத்திலிருந்து பெறப்படுகிறது.
# மோனோ ஆலோமீத்தேன்

| பெயர் | புளோரோமீத்தேன் | குளோரோமீத்தேன் | புரோமோமீத்தேன் | அயோடோமீத்தேன் |
| --- | --- | --- | --- | --- |
| உருகுநிலை | −137,8 °செல்சியசு | −97,4 °செல்சியசு | −93,7 °செல்சியசு | −66 °செல்சியசு |
| கொதிநிலை | −78,4 °செல்சியசு | −23,8 °செல்சியசு | 4,0 °செல்சியசு | 42 °செல்சியசு |
| இடம் நிரப்பு மாதிரி | } |  |  |  |

**மோனோ ஆலோமீத்தேன்கள்** (*Monohalomethanes*) என்பவை கரிம சேர்மங்களின் ஒரு வகையாகும். இச்சேர்மங்களில் மீத்தேனில் உள்ள ஓர் ஐதரசன் அணுவானது ஓர் ஆலசனால் மாற்றப்படுகிறது. இவை ஆலோ ஆல்கேன்கள் என்ற குழுவிலோ அல்லது ஆலோமீத்தேன்கள் என்ற துணைக்குழுவிலோ சேர்ந்த சேர்மங்களாகும்.  

புளோரோமீத்தேன், குளோரோமீத்தேன், புரோமோமீத்தேன் மற்றும் அயோடோமீத்தேன் ஆகிய நான்கு சேர்மங்களும் இக்குழுவிலுள்ள உறுப்பினர்களாகும்.
# முனைவர் ஒய். எசு. ஆர். தோட்டக்கலை பல்கலைக்கழகம்


**முனைவர் ஒய். எசு. ஆர். தோட்டக்கலைப் பல்கலைக்கழகம்** (*Dr. Y.S.R. Horticultural University*)(முன்பு **ஆந்திரப் பிரதேச தோட்டக்கலைப் பல்கலைக்கழகம்**) என்பது இந்தியாவின் ஆந்திரப் பிரதேசத்தின் மேற்கு கோதாவரி மாவட்டத்தில் தாடேபள்ளிகூடம் அருகே உள்ள வெங்கடராமன்னகூடமில் அமைந்துள்ள ஒரு மாநிலப் பல்கலைக்கழகமாகும். இது 2007ஆம் ஆண்டு ஆந்திரப் பிரதேச அரசால் நிறுவப்பட்டது. இப்பல்கலைக்கழகம் தோட்டக்கலை அறிவியலின் கல்வி மற்றும் ஆராய்ச்சியில் கவனம் செலுத்துகிறது.  

## வரலாறு
முனைவர் ஒய். எசு. ஆர். தோட்டக்கலைப் பல்கலைக்கழகம் 2007ஆம் ஆண்டு ஆந்திரப் பிரதேச அரசால் ஆந்திரப் பிரதேச தோட்டக்கலைப் பல்கலைக்கழகம் என மேற்கு கோதாவரி மாவட்டத்தில் வெங்கடராமன்னகூடம், மகபூப் நகர் மாவட்டத்தில் மோஜர்லா மற்றும் கடப்பா மாவட்டத்தில் ஆனந்தராஜுபேட்டை ஆகிய இடங்களில் மூன்று தோட்டக்கலை கல்லூரிகளுடன் இணைந்து நிறுவப்பட்டது. ஆச்சார்யா என். ஜி. ரெங்கா வேளாண் பல்கலைக்கழகத்தின் கீழ் சில வேளாண் கல்வித் திட்டங்கள் சில காலம் செயல்படுத்தப்பட்டன. 2008ஆம் ஆண்டு முதல் துணைவேந்தர் நியமிக்கப்படும் வரை அரசாங்க அதிகாரியால் இப்பல்கலைக்கழகம் நிர்வகிக்கப்பட்டது. பின்னர் இது துணைவேந்தர் நிர்வாகத்தின் கீழ் மாறியது. இது 2011இல் முனைவர் ஒய். எசு. ஆர். தோட்டக்கலை பல்கலைக்கழகம் என மறுபெயரிடப்பட்டது. இப்பல்கலைக்கழகத்தின் தற்போதைய துணைவேந்தர் தோ. ஜானகிராம் ஆவார்.  

## இணைவு கல்லூரிகள்

- தோட்டக்கலை கல்லூரி, அனந்தராஜுபேட்டை, கடப்பா மாவட்டம்.
- தோட்டக்கலை கல்லூரி, வெங்கடராமண்ணகூடம், மேற்கு கோதாவரி மாவட்டம்.
- தோட்டக்கலை கல்லூரி, பார்வதிபுரம், விஜயநகரம் மாவட்டம்.
- தோட்டக்கலை கல்லூரி, சின்னலதரிபி, குட்லூர் மண்டலம், பிரகாசம் மாவட்டம்

## பல்கலைக்கழகத் துறைகள்

- பழ அறிவியல்

- காய்கறி அறிவியல்

- மலர் வளர்ப்பு மற்றும் நிலத்தோட்டமிடல்

- மசாலா, தோட்டம், மருத்துவம் & நறுமணப் பயிர்கள்

- அறுவடைக்குப் பின் தொழில்நுட்பம்

- பூச்சியியல்

- தாவர நோயியல்

- மரபியல் மற்றும் தாவர இனப்பெருக்கம்

- வேளாண்மை மற்றும் மண் அறிவியல்

- தாவர உடலியல், உயிர்வேதியியல் & நுண்ணுயிரியல்

- ஆங்கிலம், புள்ளியியல் & சமூக அறிவியல்

- தோட்டக்கலை பொறியியல் மற்றும் சுற்றுச்சூழல் அறிவியல் கால்நடை பராமரிப்பு
# தெப்ரோதோர்னிசு

***தெப்ரோதோர்னிசு*** (*Tephrodornis*) என்பது வாங்கிடே குடும்பத்தைச் சேர்ந்த பறவை பேரினமாகும்.  

## வகைப்பாட்டியல்
*தெப்ரோதோர்னிசு* பேரினமானது 1832ஆம் ஆண்டு இங்கிலாந்து இயற்கை ஆர்வலர் வில்லியம் சுவைன்சன் என்பவரால் பெரும் காட்டுக்கீச்சான் மாதிரி இனமாக அறிமுகப்படுத்தப்பட்டது. இந்தப் பேரினப் பெயர் பண்டையக் கிரேக்க *tephōdēs* அதாவது "சாம்பல் போன்றது" அல்லது "சாம்பல் நிறமானது" என்று பொருள்படும் *ornis* "பறவை" என்ற சொல்லுடன் இணைத்து உருவாக்கப்பட்டது.  

இந்த பேரினத்தில் நான்கு சிற்றினங்கள் உள்ளன.  

- பெரும் காட்டுக்கீச்சான், *தெப்ரோதோர்னிசு விர்கடசு*
- மலபார் காட்டுக்கீச்சான், *தெப்ரோதோர்னிசு சில்விகோலா*
- சாதாரணக் காட்டுக்கீச்சான், *தெப்ரோதோர்னிசு பாண்டிசெரியனசு*
- இலங்கை காட்டுக்கீச்சான், *தெப்ரோதோர்னிசு அபினிசு*
# வார்டு ஈப்பிடிப்பான்



**வார்டு ஈப்பிடிப்பான்** (*Ward's flycatcher*)(*சூடோபியாசு வார்டி*), வார்டு ஈப்பிடிப்பான் வாங்கா என்றும் அழைக்கப்படுகிறது. இது *வாங்கிடே* குடும்பத்தில் உள்ள ஒரு பறவை சிற்றினம் ஆகும். இது ***சூடோபியாசு*** பேரினத்தின் ஒற்றை வகை உயிரலகு ஆகும்.  
இது மடகாசுகரில் மட்டுமே காணப்படும் அகணிய உயிரி ஆகும். இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.
# உயிரித் தரவு வரிக்குறியீடு அமைப்பு

**உயிரித் தரவு வரிக்குறியீடு அமைப்பு** (*Barcode of Life Data System*) என்பது டி. என். ஏ. வரிக்குறியீட்டிற்காக அர்ப்பணிக்கப்பட்ட ஒரு இணைய தளமாகும். 2005-இல் தொடங்கப்பட்டதிலிருந்து, தரவு அமைப்பு, சரிபார்ப்பு, காட்சிப்படுத்தல் மற்றும் வெளியீடு உள்ளிட்ட பல்வேறு செயல்பாடுகளை வழங்க இத்தளம் நீட்டிக்கப்பட்டுள்ளது. 2017-இல் தொடங்கப்பட்ட அமைப்பின் மிகச் சமீபத்திய பதிப்பு, பதிப்பு 4, தரவு சேகரிப்பு மற்றும் பகுப்பாய்வை ஆதரிக்கும் மேம்பாடுகளின் தொகுப்பைக் கொண்டுவருகிறது. ஆனால் தரவு பரவல், மேற்கோள் மற்றும் சிறுகுறிப்பு ஆகியவற்றை மேம்படுத்தும் புதிய செயல்பாடுகளையும் உள்ளடக்கியது. நவம்பர் 16, 2020க்கு முன், இத்தளம் ஏற்கனவே விலங்குகள், தாவரங்கள், பூஞ்சைகள், புரோட்டிஸ்டுகள் (~8.9 மில்லியன் மாதிரிகள்) ஆகியவற்றை உள்ளடக்கிய 318,105 முறையாக விவரிக்கப்பட்ட உயிரினங்களுக்கான வரிக்குறியீட்டு வரிசைகளைக் கொண்டிருந்தது.  

டி. என். ஏ. வரிக்குறியீட்டில் ஆர்வமுள்ள எந்தவொரு ஆராய்ச்சியாளருக்கும் உயிரித் தரவு வரிக்குறியீடு அமைப்புச் சேவைகள் கட்டணமின்றிக் கிடைக்கும். சிறப்புச் சேவைகளை வழங்குவதன் மூலம், பன்னாட்டு நியூக்ளியோடைடு வரிசை தரவுத்தளங்களில் வரிக்குறியீட்டினைப் பெறுவதற்குத் தேவையான தரங்களைச் சந்திக்கும் பதிவுகளை வெளியிடுவதற்கு இது உதவுகிறது. இதன் இணைய அடிப்படையிலான விநியோகம் மற்றும் நெகிழ்வான தரவு பாதுகாப்பு மாதிரியின் காரணமாக, இது பரந்த ஆராய்ச்சி கூட்டணிகளை உள்ளடக்கிய திட்டங்களுக்கு ஆதரவளிக்கும் வகையில் அமைந்துள்ளது. திட்டத்திலிருந்து உருவானது. இது 5,00,000 சிற்றினங்களைக் குறிக்கும் 5 மில்லியன் மாதிரிகளுக்கான டி. என். ஏ. வரிக்குறியீடு பதிவுகளின் தரவுகளைப் பெறுவதை நோக்கமாகக் கொண்டது. அனைத்து மாதிரிகள் சேகரிப்பு, வரிசைகள் ஒதுக்கீடு, தகவல் வரிசையாக்கம் ஆகியவை உலகெங்கிலும் உள்ள நாடுகளைச் சேர்ந்த பெரிய அளவிலான அறிவியலாளர்கள், ஒத்துழைப்பார்கள் மற்றும் வசதிகளால் பங்களிக்கப்படுகின்றன. தரவுக் குவிப்பு டி. என். ஏ. வரிக்குறியீடு அடையாளத்தின் துல்லியத்தை அதிகரிக்கிறது..
# பிலேஃபாரிசு மதராசுபாடென்சிசு



**பிலேஃபாரிசு மதராசுபாடென்சிசு** (தாவர வகைப்பாட்டியல்: *Blepharis maderaspatensis*) என்பது முண்மூலிகைக் குடும்பம் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, "பிலேஃபாரிசு" பேரினத்தில், 128 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. 1821 ஆம் ஆண்டு கண்டறியப்பட்டுள்ளது.  

## வாழிடங்கள்
பல ஆப்பிரிக்க நாடுகளிலும், இந்தியாவிலும் இவ்வினம் காணப்படுகிறது. இத்தாவரம் மூலிகையாக முன்னிற்கும் சுரப்பி மருத்துவத்தில் பயனாகிறது. *Blepharis maderaspatensis* Subsp. maderaspatensis Var. maderaspatensis என்பது இதன் துணையினமாகவும், வகையாகவும் உள்ளது.  

## வளர் இயல்புகள்
இந்த இனம் ஒழுங்கற்ற, அடித்தண்டு மட்டும் பல்லாண்டு வாழும் தாவரம் ஆகும். உகந்த சூழ்நிலையில், அத்தண்டில் இருந்து பிற பாகங்கள் உயிர்த்தெழும். இதன் தண்டு 2.5 மீட்டர் உயரம் வரை வளரும். இலைகள் மயிர்களுடன் தண்டினைச் சுற்றி அமைந்துள்ளது. இலைகளின் வடிவம் பிறை போல இருக்கிறது. இலையின் அளவு 2–9(–12.5) × 0.8–3.5(–5) செண்டி மீட்டர் வரை, ஒவ்வொரு தண்டு முடிச்சிலும் அமைந்துள்ளன. பூக்கள் மஞ்சரியாக உள்ளன. ஒவ்வொரு வெள்ளைநிறப் பூவும் 1/2 அங்குலம் நீளமுடன் கொத்தாக அமைந்துள்ளன.
# அனந்த நாராயண் சிங் தியோ


**அனந்த நாராயண் சிங் தியோ** (*Ananta Narayan Singh Deo*)(5 செப்டம்பர் 1929 - 1 திசம்பர் 2003) ஓர் இந்திய ஆட்சியாளர் மற்றும் அரசியல்வாதி ஆவார். இவர் ஆசிகா மக்களவைத் தொகுதியிலிருந்து ஒன்பதாவது மக்களவை உறுப்பினராக பணியாற்றினார். சுரதா சட்டமன்றத் தொகுதியிலிருந்து ஒடிசா சட்டமன்றத்திற்குத் தேர்ந்தெடுக்கப்பட்ட இவர், 13வது சட்டமன்றத்தின் எதிர்க்கட்சித் தலைவராகப் பணியாற்றினார். ஒடிசா அமைச்சரவையில் தொழில்கள், வணிகம், சமூக மேம்பாடு மற்றும் பஞ்சாயத்து ராஜ் துணை அமைச்சராகவும் தாராகோட் தோட்டத்தின் ராஜாவாகவும் இருந்துள்ளார்.  

## வாழ்க்கை
அனந்த நாராயண் சிங் தியோ 5 செப்டம்பர் 1929-இல் பிறந்தார். இவர் கட்டாக்கில் உள்ள ஸ்டீவர்ட் பள்ளியில் கல்வி பயின்றார். தி டூன் பள்ளியிலிருந்து மூத்த கேம்பிரிட்ச்சியில் தேர்ச்சி பெற்றார். 1951-இல் தில்லி தூய இசுடீபன் கல்லூரியில் பட்டம் பெற்றார். இவர் ஏப்ரல் 1960இல் சாந்தி தேவியை மணந்தார். இவரது மகன் கிசோர் சந்திர சிங் தியோ மற்றும் மருமகள் நந்தினி தேவி ஆவர். தியோ 1 திசம்பர் 2003 அன்று தனது 74ஆவது வயதில் இறந்தார்.  

## தொழில்
தியோ 13 பிப்ரவரி 1980இல், இவர் எதிர்க்கட்சித் தலைவராக பிரகல்லாத் மல்லிக்கிற்குப் பதிலாக நியமிக்கப்பட்டார். இவர் 2000 ஒடிசா சட்டமன்றத் தேர்தல் மற்றும் 1980 ஒடிசா சட்டமன்றத் தேர்தலில் பட்நாகர் சட்டமன்றத் தொகுதியிலிருந்து இரண்டாம் இடத்தைப் பிடித்தார்.
# அலோகாசியா சான்தெரியனா



***அலோகாசியா சான்தெரியனா***, என்பது அரேசியே குடும்பத்தில் உள்ள ஒரு தாவரமாகும். இது **கிரிஸ் தாவரம்** அல்லது **சாண்தரின் அலோகாசியா** என்றும் அழைக்கப்படுகிறது. இத்தாவரம் பிலிப்பைன்ஸில் உள்ள வடக்கு மிண்டானாவோவைச் சேர்ந்ததாக இருந்தாலும், உலகம் முழுவதும் ஒரு அலங்கார தாவரமாக வளர்க்கப்பட்டு வருகிறது. இது இயற்கையின் பாதுகாப்புக்கான சர்வதேச ஒன்றியத்தால் மிக அருகிய இனத் தாவரமாக வகைப்படுத்தப்பட்டுள்ளது.  

## சொற்பிறப்பியல்
தாவரவியலாளர் ஹென்றி ஃபிரடெரிக் கான்ராட் சாண்டர் என்பவரின் நினைவாக இந்த இனம் இப்பெயரால் அழைக்கப்படுகிறது.  

## விளக்கம்
*அலோகாசியா சான்தெரியனாவின்* இலை விளிம்புகள் வாளின் தோற்றத்தைப் போல அலை அலையான கத்தி போல ( *கிரிஸ்* அல்லது *கெரிஸ்* என்றும் அழைக்கப்படுகிறது) இருப்பதால் கிரிஸ் தாவரம் என்றும் அழைக்கப்படுகிறது. இது ஒரு வெப்பமண்டல வற்றாத தாவரமாகும், பொதுவாக 2 அடி (60 செமீ) உயரம் வரை வளரும் இது, நிமிர்ந்த இலைகளுடன்,நீளமாக தோற்றமளிக்கும்.  

பொதுவாக ஒற்றையாகவோ அல்லது சிறு இலைகளைக் கொண்டிருக்கும், இது பார்க்க, காகித வடிவிலான அடுக்குகளுடன் காணப்படும். இலைகள் பளபளப்பாகவும், ஆழமான அடர் பச்சை நிறத்தில் இருந்து கரும்பச்சை நிறம் வரைக்கும் இருக்கும், பெரும்பாலும் வெள்ளை முதல் மஞ்சள் நிற நரம்புகள் மற்றும் பெரிய விளிம்புகளுடன் இருக்கும். இது மூன்று முதல் நான்கு முதன்மை நரம்புகளை ஒன்றுக்கொன்று எதிரேக் கொண்டுள்ளது, இலையின் அடிப்பகுதி பொதுவாக (ஆனால் எப்போதும் இல்லை) சிவப்பு முதல் ஊதா நிறமாகவும் இருக்கும். இலைகள் 12-16 அங்குலம் (30-40&nbsp;செமீ) நீளம் மற்றும் 6-8 அங்குலம் (15-20&nbsp;செமீ) அகலத்துடனும் காணப்படும்.  

## பயன்கள்
*அ.சான்தெரியனா* அதன் பெரிய வியத்தகு மற்றும் பசுமைத்தன்மை காரணமாக. அலங்கார செடியாக பயிரிடப்படுகிறது. வெப்பமண்டல காலநிலையில், இது வீட்டு தாவரமாகவும், உள்ளது. *விட்ரோவில் உள்ள* பாக்டீரியாக்களை எதிர்த்துப் போராட நானோ பொருட்கள் தயாரிப்பதிலும் இத்தாவரம் பயன்படுத்தப்படுகிறது.  

## பாதுகாப்பு நிலை
*அலோகாசியா* சான்தெரியனா மிகவும் ஆபத்தான நிலையில் உள்ளதாக பட்டியலிடப்பட்டுள்ளது. இதன் காட்டு மாதிரிகளை அறுவடை செய்வது பிலிப்பைன்ஸில் சட்டவிரோதமானது அதற்காக, ஆறு முதல் பத்து ஆண்டுகள் வரை சிறைத்தண்டனை மற்றும் ₱ 100,000 முதல் ₱ 1,000,000 வரை அபராதம் விதிக்கப்படும்.  

## படத்தொகுப்பு
# திக்லிப்டெரா குனேட்டா


**திக்லிப்டெரா குனேட்டா** (தாவர வகைப்பாட்டியல்: *Dicliptera cuneata*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “திக்லிப்டெரா” பேரினத்தில், 223 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1832 ஆம் ஆண்டு வெளிவந்துள்ளது. இந்தியாவின் அகணிய உயிரி|அகணிய தாவரமாக இவ்வினம் உள்ளது. இத்தாவரம், மூலிகையாக பாரம்பரிய மருத்துவத்தில் பயனாகிறது.
# திக்லிப்டெரா டிங்டோரியா


**திக்லிப்டெரா டிங்டோரியா** (*Dicliptera tinctoria*) என்பது முண்மூலிகைக் குடும்பம் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தின் ஒரு பேரினமான, “திக்லிப்டெரா” பேரினத்தில், உள்ள 223 சிற்றினங்களில் ஒரு இனமாக, இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1834ஆம் ஆண்டு வெளிவந்துள்ளது. இந்தியா, கம்போடியா, வியட்நாம், சீனா, தைவான், தாய்லாந்து ஆகிய நாடுகளில் இதன் வாழிடங்கள் காணப்படுகின்றன. இத்தாவரம் மூலிகையாக, வியட்நாமின் பாரம்பரிய மருத்துவத்தில், சளி, இருமல் போன்றவற்றிக்கு பயனாகிறது.
# கைவேலி



<templatestyles src="Module:Infobox/styles.css"></templatestyles>  
**கைவேலி** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது முல்லைத்தீவுக்கு வடமேற்கே சுமார் 20 கிலோமீட்டர் தூரத்தில் அமைந்துள்ளது.  

## பாடசாலைகள்
கைவேலி கணேசா வித்தியாலயம்
# மாணிக்கபுரம்



<templatestyles src="Module:Infobox/styles.css"></templatestyles>  
**மாணிக்கபுரம்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது பரந்தனிற்குத் தென்கிழக்கே சுமார் 25 கிலோமீட்டர் தூரத்தில் அமைந்துள்ளது.  

## பாடசாலைகள்
மு/பாரதி வித்தியாலயம்
# விசாபூர் கோட்டை


**விசாபூர் கோட்டை** ( *Visapur Fort*) என்பது இந்தியாவின் மகாராட்டிராவில் உள்ள விசாபூர் கிராமத்திற்கு அருகிலுள்ள ஒரு மலைக்கோட்டை ஆகும். இது லோகாகாட் -விசாபூர் கோட்டையின் ஒரு பகுதியாக உள்ளது.  

## இடம்
இது புனே மாவட்டத்தில் மலாவ்லி தொடருந்து நிலையத்திலிருந்து 5 முதல் 6 கி.மீ. தொலைவில் உள்ளது. அதில் 3 கி.மீ. செங்குத்தான சாலையும் அடங்கும். இது கடல் மட்டத்திலிருந்து 1084 மீட்டர் உயரத்தில் லோகாகாட் போன்ற பீடபூமியில் கட்டப்பட்டுள்ளது.  

## வரலாறு
இது மராட்டியப் பேரரசின் முதல் பேஷ்வாவான பாலாஜி விஸ்வநாத் என்பவரால் பொது ஊழி 1713-1720 இல் கட்டப்பட்டது. விசாபூர் கோட்டை லோகாகாட் கட்டப்பட்டப் பின்னர் பிற்பகுதியில் கட்டப்பட்டது. ஆனாலும் இரண்டு கோட்டைகளின் வரலாறுகளும் நெருக்கமாக இணைக்கப்பட்டுள்ளன.  

1818 ஆம் ஆண்டில், ஆங்கிலேயர்களால் பேஷ்வாவின் கோட்டைகளைக் குறைக்கும் நடவடிக்கையின்போது, 4 மார்ச் 1818 அன்று விசாபூர் தாக்கப்பட்டு ஆக்கிரமிக்கப்பட்டது.  

விசாப்பூர் கோட்டையின் உயரத்தையும் லோகாகாட்டின் அருகாமையையும் பயன்படுத்தி, பிரித்தானியத் துருப்புக்கள் விசாபூரில் தங்கள் பீரங்கிகளை நிறுவி, லோகாட் மீது குண்டுவீசி மராட்டியர்களை தப்பி ஓடச் செய்தனர். 1818 ஆம் ஆண்டில், லோகாகாட் -விசாபூர் ஆங்கிலேயர்களால் கைப்பற்றப்பட்டது. பின்னர் கர்னல் புரோதரின் மேற்பார்வையில் வைக்கப்பட்டது. விசாபூரின் முக்கியத்துவத்தைக் கருத்தில் கொண்டு, வடக்கு (கொங்கண்) மற்றும் தெற்கு (தக்காணம்) நுழைவாயில்கள் இரண்டும் தகர்க்கப்பட்டன. ஒரு சில குடிசைகளைத் தவிர, எதுவும் நிற்கவில்லை.  

இங்குள்ள ஒரு கிணறு பாண்டவர்களால் கட்டப்பட்டது என்று ஒரு புராணம் கூறுகிறது. விசாபூர் கோட்டைக்கு அருகில் உள்ள தொடருந்து நிலையம் மலாவ்லி நிலையம் (தோராயமாக. 5 கி.மீ.) இது மும்பை, லோணாவ்ளா மற்றும் புனே ஆகியவற்றுடன் நன்கு இணைக்கப்பட்டுள்ளது. மலாவ்லி நிலையத்திலிருந்து விசாபூர் கோட்டையை மூன்று சக்கர வாகனம் மூலமும் அடையலாம்  
## புகைப்படங்கள்
# பனாரசி தாசு



**பனாரசி தாசு** (*Banarasi Das*) இந்தியாவைச் சேர்ந்த ஓர் அரசியல்வாதியாவார். பாபு பனாரசி தாசு என்ற பெயராலிவர் பிரபலமாக அறியப்பட்டார். 1912 ஆம் ஆண்டு சூலை மாதம் 8 ஆம் தேதியன்று பனாரசி தாசு பிறந்தார். உத்தரபிரதேச மாநிலத்தின் முதல்வராகவும் இருந்தார்.சனதா கட்சியை சேர்ந்தவராக உத்தரப்பிரதேச மாநில அரசியலில் செயல்பட்டார்.  

## தொழில்
பனாரசி தாசு ஒரு சுதந்திரப் போராட்ட வீரர் ஆவார். இந்திய சுதந்திரப் போராட்டத்தின் போது பலமுறை சிறை சென்றார். 1977 ஆம் ஆண்டில் உத்தரப் பிரதேச சட்டப்பேரவைக்கு அபூர் அல்லது குர்ச்சாவிலிருந்து சனதா கட்சியின் சார்பாகப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். இந்த இரண்டு இடங்களுக்கும் பனார்சி தாசு என்ற உறுப்பினர் தேர்ந்தெடுக்கப்பட்டார். 1979 ஆம் ஆண்டு பிப்ரவரி மாதம் 28 ஆம் தேதி முதல் 1980 ஆம் ஆண்டு பிப்ரவரி மாதம் 17 ஆம் தேதி வரை முதலமைச்சராக இருந்தார். சனதா கட்சி பிளவுபட்டபோது சரண் சிங் அணியில் சேர்ந்தார். 1980 ஆம் ஆண்டு நடைபெற்ற சட்டப்பேரவைத் தேர்தலில் தோல்வியடைந்தார்.  

## தனிப்பட்ட வாழ்க்கை
பனாரசி தாசு உத்தரபிரதேச மாநிலம் புலந்த்சாகரில் உள்ள உடராவ்லியில் பிறந்தார். பனாரசி தாசுக்கு திருமணமாகி ஐந்து மகன்களும் ஐந்து மகள்களும் பெற்றார். இரண்டு மகன்கள் இவரது அடிச்சுவடுகளைப் பின்பற்றினர். மூத்தவரான அரேந்திர அகர்வால் முன்னாள் சட்டமன்ற உறுப்பினர் மற்றும் இந்திய அரசியலில் தீவிரமாக ஈடுபட்டார். இளைய மகன் மறைந்த டாக்டர் அகிலேசு தாசு குப்தா முன்னாள் மாநிலங்களவை நாடாளுமன்ற உறுப்பினர் மற்றும் பகுசன் சமாச்சு கட்சியின் முன்னாள் தேசிய பொதுச்செயலாளராக இருந்தார். மன்மோகன் சிங் அரசாங்கத்தில் மாநில அமைச்சராகவும் இருந்தார்.  

## மரபு
2013 ஆம் ஆண்டில் பனாரி தாசு இடம்பெறும் இந்திய அஞ்சல் தலை வெளியிடப்பட்டது. பாபு பனாரசி தாசு பல்கலைக்கழகம், லக்னோ மற்றும் உத்தரபிரதேசத்தில் உள்ள பாபு பனாரசி தாசு உள்விளையாட்டு அரங்கம் ஆகியவை இவரது நினைவாக பெயரிடப்பட்டுள்ளன.
# கோபால் சிங் ராணா



**கோபால் சிங் ராணா** (*Gopal Singh Rana*) உத்தரகாண்ட் மாநிலத்தைச் சேர்ந்த ஒரு இந்திய அரசியல்வாதியும் உத்தராகண்ட் சட்டமன்றத்தில் மூன்று முறை உறுப்பினராக இருந்தவரும் ஆவார். கோபால் முதலாவது உத்தரகண்ட் சட்டமன்றம், இரண்டாவது உத்தரகண்ட் சட்டமன்றம் ஆகியவற்றில் காதிமா சட்டமன்றத் தொகுதியையும் ஐந்தாவது உத்தரகண்ட் சட்டமன்றத்தில் நானக்மட்டா சட்டமன்ற தொகுதியையும் பிரதிநிதித்துவப்படுத்தினார்.
# அபீசு சியுவானென்சிசு


***அபீசு சியுவானென்சிசு*** (***Abies ziyuanensis)***என்பது பினேசியே குடும்பத்தில் உள்ள ஒரு ஊசியிலையுள்ள பிர் இனமாகும். சீனாவின் குவாங்சி, குனான் மாகாணங்களில் நான்கு இடங்களில் மட்டுமே இது அறியப்படுகிறது. அ*. சியுவானென்சிசு* என்பது *அபீசு பெசான்சுயென்சிசுவு*டன் தொடர்புடையது, இது சீனாவைச் சேர்ந்த மற்றொரு அச்சுறுத்தப்பட்ட பிர் மரமாகும்.  

இவை 1970களில் ஆயிரக்கணக்கில் இருந்த நிலையில், தற்போது 600க்கும் குறைவான மரங்கள் இருப்பதாக கருதப்படுகிறது.
# சார்சு ஆர். அகோசுடா


**சார்சு ரபியர் அகோசுடா** (*Jorge Ruffier Acosta*) மெக்சிகன் தொல்பொருள் ஆராய்ச்சியாளர் ஆவார். இவர் 1908 ஆம் ஆண்டு பிறந்தார். 1975 ஆம் ஆண்டு மார்ச் மாதம் 05 ஆம் தேதியன்று இறந்தார். இவர் மெசோஅமெரிக்காவில் உள்ள பல முக்கிய தொல்பொருள் தளங்களில் பணிபுரிந்தார். இவற்றில் சிச்சென் இட்சா, தியோதிவாக்கான், வஃகாக்கா, பாலென்க்யூ, மான்டே அல்பன் மற்றும் துலா ஆகியவை அடங்கும். துலாவில் இவர் மேற்கொண்ட அகழ்வாராய்ச்சிகள், அங்குள்ள இடிபாடுகள் டோல்டெக் மாநிலத்தின் தலைநகரான டோலனின் பழம்பெரும் நகரத்தின் இடிபாடுகள் என்பதை முதலில் நிரூபித்தது இவர் சாதனையாகும். இவர் ஆய்வு மெக்சிகோவில் கலாச்சார பாதுகாப்பு நடைமுறையில் பெரிதும் தாக்கத்தை ஏற்படுத்தினார்.